Document ID: /roh_data/filtered/fineweb-2-filterrobots_roh.jsonl.gz/61617

Las vischnancas da la Regiun Malögia sustegnan vinavant la Taskforce «Corona II Engadin». Fin la fin d’avrigl da l’onn 2022 valiteschan las responsablas ed ils responsabels da la Taskforce ensemen cun represchentantas e represchentants da las vischnancas ina giada l’emna la situaziun en la regiun ed elavureschan differents scenaris pussaivels che pertutgassan la Val.
Las vischnancas surpiglian custs totals da 22’500 francs, sco Jenny Kollmar, la directura da la Regiun Malögia ha ditg ad RTR. La Taskforce «Corona II Engadin» è vegnida stgaffida da la destinaziun turistica d’Engiadin’Ota la stad da l’onn passà.